							Anexa nr. 2  la H.C.L. nr. 36 din 29.04.2024

Procedura privind modalitatea de intervenție a 
ECHIPEI MOBILE PENTRU INTERVENȚIA DE URGENȚĂ ÎN CAZURILE DE VIOLENȚĂ DOMESTICĂ,
constituită la nivelul orașului Măcin 

    
Capitolul I
Dispoziții generale
Violența domestică este o problema socială gravă care afectează atât viața victimei, cât și a celorlalți membri ai familiei, cu prejudicii nu doar fizice, care sunt cele mai evidente, dar și cu consecințele emoționale și psihologice severe.
Definiția ca un tipar de comportamente care este folosit pentru a obține sau a menține puterea și controlul asupra altei persoane, abuzul se poate manifesta prin acțiuni fizice, sexuale, emoționale, economice sau psihologice sau amenințări de acțiuni, adică orice comportamente care sperie, intimidează, terorizează, manipulează, rănește, umilește pe cineva.
1.1.Scopul procedurii 
[bookmark: _Hlk3879375]Prezenta procedură reglementează modalitatea de intervenție a echipei mobile constituite la nivelul orașului Măcin prin hotărâre de consiliu local, din perspectiva furnizării serviciilor sociale, în cazurile în care există sesizări de violență domestică, altele decât cele semnalate prin numărul unic de urgență 112 efectuate prin intermediul liniei telefonice de urgență pentru violența domestică, sau la solicitarea organelor de poliție după emiterea ordinului de protecție provizoriu în situația în care acestea  constată necesitatea acordării de servicii sociale pentru victima violenței domestice și sau pentru agresor.
1.2.Domeniul de aplicare
Procedura se aplică în cazurile în care există sesizări de violență domestică, indiferent de modalitatea în care acestea sunt făcute și se referă atât la activitatea de intervenție în regim de urgență cât și la măsurile asistențiale implementate pentru depășirea situației de risc și diminuarea riscului de recidivă.
Persoanele victime ale violentei domestice, fie ca este vorba de persoane vârstnice, persoane cu handicap, copii sau orice altă persoană aflată în nevoie, beneficiază de mediere și  consiliere psiho-socială/ juridică în vederea mobilizării acestora  pentru depășirea situației de criză.
1.3. Cadrul  legal aplicabil 
[bookmark: _Hlk3880063]a) Legea 217/2003 pentru prevenirea și combaterea violenței domestice cu modificările și completările ulterioare;
[bookmark: _Hlk3880215]b) Ordinul comun al Ministerului de Interne și Ministerului Muncii și Justiției Sociale nr. 146/2578/18.12.2018 privind modalitatea de gestionare a cazurilor de violență domestică de către polițiști;
[bookmark: _Hlk3880247]c) Ordinul Ministerului Muncii și Justiției Sociale 2525/07.12.2018 privind aprobarea Procedurii pentru intervenția de urgență în cazurile de violență domestică.





Capitolul II
Definiții și abrevieri
2.1.Definiții
· violență domestică - orice inacțiune sau acțiune intenționată de violență fizică, sexuală, psihologică, economică, socială sau spirituală care se produce în mediul familial sau domestic ori între soți sau foști soți, precum și între actuali sau foști parteneri, indiferent dacă agresorul locuiește sau a locuit împreună cu victima;
· [bookmark: do|caI|ar4|al1|lib]violența verbală - adresarea printr-un limbaj jignitor, brutal, precum utilizarea de insulte, amenințări, cuvinte și expresii degradante sau umilitoare;
· [bookmark: do|caI|ar4|al1|lic]violența psihologică - impunerea voinței sau a controlului personal, provocarea de stări de tensiune și de suferință psihică în orice mod și prin orice mijloace, prin amenințare verbală sau în orice altă modalitate, șantaj, violență demonstrativă asupra obiectelor și animalelor, afișare ostentativă a armelor, neglijare, controlul vieții personale, acte de gelozie, constrângerile de orice fel, urmărirea fără drept, supravegherea locuinței, a locului de muncă sau a altor locuri frecventate de victimă, efectuarea de apeluri telefonice sau alte tipuri de comunicări prin mijloace de transmitere la distanță, care prin frecvență, conținut sau momentul în care sunt emise creează temere, precum și alte acțiuni cu efect similar;
· [bookmark: do|caI|ar4|al1|lid]violența fizică - vătămarea corporală ori a sănătății prin lovire, îmbrâncire, trântire, tragere de păr, înțepare, tăiere, ardere, strangulare, mușcare, în orice formă și de orice intensitate, inclusiv mascate ca fiind rezultatul unor accidente, prin otrăvire, intoxicare, precum și alte acțiuni cu efect similar, supunerea la eforturi fizice epuizante sau la activități cu grad mare de risc pentru viață sau sănătate și integritate corporală;
· [bookmark: do|caI|ar4|al1|lie]violența sexuală - agresiune sexuală, impunere de acte degradante, hărțuire, intimidare, manipulare, brutalitate în vederea întreținerii unor relații sexuale forțate, viol conjugal;
· [bookmark: do|caI|ar4|al1|lif]violența economică - interzicerea activității profesionale, privare de mijloace economice, inclusiv lipsire de mijloace de existență primară, cum ar fi hrană, medicamente, obiecte de primă necesitate, acțiunea de sustragere intenționată a bunurilor persoanei, interzicerea dreptului de a poseda, folosi și dispune de bunurile comune, control inechitabil asupra bunurilor și resurselor comune, refuzul de a susține familia;
· [bookmark: do|caI|ar4|al1|lig]violența socială - impunerea izolării persoanei de familie, de comunitate și de prieteni, interzicerea frecventării instituției de învățământ sau a locului de muncă, interzicerea/limitarea realizării profesionale, impunerea izolării, inclusiv în locuința comună, privarea de acces în spațiul de locuit, deposedarea de acte de identitate, privare intenționată ele acces la informație, precum și alte acțiuni cu efect similar;
· violența spirituală - subestimarea sau diminuarea importanței satisfacerii necesităților moral-spirituale prin interzicere, limitare, ridiculizare, penalizare a aspirațiilor membrilor de familie, a accesului la valorile culturale, etnice, lingvistice ori religioase, interzicerea dreptului de a vorbi în limba maternă și de a învăța copiii să vorbească în limba maternă, impunerea aderării la credințe și practici spirituale și religioase inacceptabile, precum și alte acțiuni cu efect similar sau cu repercusiuni similare;
· violența cibernetică - hărțuire on-line, mesaje on-line instigatoare la ură pe bază de gen, urmărire on-line, amenințări on-line, publicarea non-consensuală de informații și conținut grafic intim, accesul ilegal de interceptare a comunicațiilor și datelor private și orice altă formă de utilizare abuzivă a tehnologiei informației și a comunicațiilor prin intermediul calculatoarelor, telefoanelor mobile inteligente sau altor dispozitive similare care folosesc telecomunicațiile sau se pot conecta la internet și pot transmite și utiliza platformele sociale sau de e-mail, cu scopul de a face de rușine, umili, speria, amenința, reduce la tăcere victima.
· membru de familie - ascendenții și descendenții, frații și surorile, soții și copiii acestora, precum și persoanele devenite rude prin adopție, potrivit legii; soțul/soția și/sau fostul soț/fosta soție; frații, părinții și copiii din alte relații ai soțului/soției sau ai fostului soț/fostei soții; persoanele care au stabilit relații asemănătoare acelora dintre soți sau dintre părinți și copii, actuali sau foști parteneri, indiferent dacă acestea au locuit sau nu cu agresorul, ascendenții și descendenții partenerei/ partenerului, precum și frații și surorile acestora; tutorele sau altă persoană care exercită în fapt ori în drept drepturile față  de persoana copilului; reprezentantul legal sau altă persoană care îngrijește persoana cu boală psihică, dizabilitate intelectuală ori handicap fizic, cu excepția celor care îndeplinesc aceste atribuții în exercitarea sarcinilor profesionale.
· victimă - persoana fizică ce este supusă uneia sau mai multor forme de violență, inclusiv copiii martori la aceste forme de violență.
· fișa pentru evaluarea gradului de risc - documentul completat de reprezentanții serviciului public de asistență socială cu persoana victimă a violenței domestice pentru stabilirea gradului de risc și a măsurilor ce se impun;
· proces-verbal de comunicare - documentul completat de reprezentanții serviciului public de asistență socială care fac parte din echipa mobilă de intervenție care atestă informarea victimei;
· situație de risc - orice situație, măsură sau inacțiune care afectează dezvoltarea fizică, mentală, spirituală, morală ori socială a copilului, în familie sau în comunitate, pentru o perioadă determinată de timp.
2.2.Abrevieri
EMI - echipa mobilă de intervenție
FER - fișa pentru evaluarea gradului de risc și stabilirea măsurilor de siguranță necesare pentru victimele violenței domestice,
DAS – Direcția de Asistență Socială
HCL - Hotărâre a Consiliului Local 
PL – Poliția locală
AN – Adăpost de Noapte
DGASPC – Direcția Generală de Asistență Socială și Protecția Copilului.
2.3.Documente utilizate de către EMI
· Fișa de evaluare a gradului de risc social este documentul care se completează de către EMI prin care se realizează o evaluare inițială a gradului de risc din perspectiva acordării serviciilor sociale și se stabilesc măsurile de siguranță necesare pentru victimele violenței domestice;
· Raport de vizită/întrevedere este documentul care se completează de către EMI cu ocazia vizitelor sau întrevederilor în care se consemnează aspectele constatate cu ocazia deplasării pe teren la locul incidentului sau cu ocazia întrevederii avute cu victima violenței în familie și /sau cu agresorul și care cuprinde detalii referitoare la situația care a generat conflictul, nevoile identificate, opinia părților implicate, etc.
· Ancheta socială este documentul în care se consemnează date referitoare la situația socio-economică și familială a părților implicate;
· Planul de intervenție este documentul care se întocmește de către responsabilul de caz ulterior intervenției EMI, care este desemnat de către coordonatorul EMI și care cuprinde măsurile care urmează a fi întreprinse în vederea soluționării situației de criză în care se află persoana sau familia. Acestea sunt flexibile și adaptate fiecărui beneficiar în parte în funcție de problematica socială cu care se confruntă. În situația în care victima este găzduită într-un adăpost acest document se completează de către asistentul social din cadrul adăpostului;
· Fișa de convorbire este documentul ce se completează în timpul apelului de persoana care răspunde la solicitarea primită pe linia telefonică de urgență.
	



Capitolul III
Responsabilități	
În vederea unei bune desfășurări a acțiunilor echipei mobile de intervenție, membri echipei, astfel cum au fost desemnați prin hotărârea consiliului local privind stabilirea componenței echipei mobile pentru intervenția de urgență în cazurile de violență domestică, precum și alte persoane cu atribuții în domeniul violenței domestice vor avea următoarele responsabilități:

	Nr. crt.
	Persoane/instituții cu atribuții în activitatea de intervenție
	Responsabilități

	1.
	Primarul orașului Măcin
	· asigură baza și resursa materială necesară pentru funcționarea EMI;
· alocă un mijloc de transport și carburant aferent pentru deplasarea EMI (TL 18 MAC);
· asigură locuri de cazare atât pentru victimele violenței domestice cu măsuri de siguranță, cât și agresorului atunci când s-a dispus măsura evacuării temporare a acestuia de la domiciliu.

	2.
	DAS Măcin

	· asigură funcționarea EMI prin pregătirea membrilor echipei de intervenție;
· alocă un mijloc de transport și carburant aferent pentru deplasarea EMI (TL 07 JUS);
· asigură baza materială minimă pentru funcționarea EMI - telefon mobil pentru membri echipei;
· prin Compartimentele specializate desemnează responsabilul de caz pentru cazul de violență domestică și monitorizează modul de completare a FER;
· încheie acorduri de parteneriat cu Poliția orașului Măcin, DGASPC Tulcea, reprezentanți ai diferitelor culte religioase sau ai unor asociații sau fundații cu activitate relevantă în domeniu, în vederea asigurării eficienței intervențiilor în cazurile de violență domestică.

	3.
	Coordonatorul EMI (Directorul executiv al DAS Măcin)
	· asigură buna funcționare a EMI, inclusiv instruirea personalului și completarea componenței atunci când unul dintre membrii săi este indisponibil;
· ține legătura cu organele de poliție chemate să intervină la cazurile de violență domestică, inițiază convenții de colaborare în vederea intervențiilor în cazurile de violență;
· la solicitarea poliției, atunci când  prin ordinul de protecție provizoriu s-a dispus măsura evacuării temporare a agresorului din domiciliu, iar acesta din urmă nu a solicitat, potrivit legii, cazarea într-un centru rezidențial, sprijină cazarea acestuia la rudele sau cunoștințele  de pe raza orașului Măcin.
· contactează echipajul Poliției locale pentru a asigura deplasarea EMI, după caz, sau intervenția;
· realizează o bază de date cu cazurile gestionate;
· ține evidența intervențiilor EMI;
· numește responsabilul de caz pentru fiecare caz instrumentat;
· referă cazurile de violență domestică la DGASPC în vederea luării în evidență și a realizării managementului de caz;
· completează lunar fișa de pontaj în care consemnează intervențiile membrilor EMI realizate în afara programului de lucru al DAS Măcin;
· monitorizează și analizează trimestrial și anual sub forma de rapoarte, apelurile/sesizările cu privire la violența domestică;
· elaborează procedura operațională care reglementează modalitatea de intervenție a specialiștilor DAS în situațiile de violență sesizate sau în caz de autosesizare.

	4.
	Membrii EMI
angajați ai DAS Măcin

	· [bookmark: do|ar3|lib]verifică semnalările de violență domestică efectuate prin intermediul liniilor telefonice ale instituțiilor publice abilitate, inclusiv al liniilor telefonice de urgență, altele decât numărul unic de urgență la nivel național (SNUAU) - 112;
· [bookmark: do|ar3|lic]realizează evaluarea inițială a gradului de risc din perspectiva acordării serviciilor sociale, pe baza Fișei pentru evaluarea gradului de risc și stabilirea măsurilor de siguranță necesare pentru victimele violenței domestice, prevăzute în anexa care face parte integrantă din prezenta procedură;
· [bookmark: do|ar3|lid]acordă informare și consiliere victimelor violenței domestice;
· [bookmark: do|ar3|lie]sprijină victimele violenței domestice, prin orientarea acestora către serviciile sociale existente pe raza localității/județului, adecvate nevoilor acestora;
· [bookmark: do|ar3|lif]informează, consiliază și orientează victima în ceea ce privește măsurile de protecție de care aceasta poate beneficia din partea instituțiilor competente: ordin de protecție provizoriu, ordin de protecție, formularea unei plângeri penale, eliberarea unui certificat medico-legal etc.;
· [bookmark: do|ar3|lig]asigură măsurile de protecție socială necesare pentru victime, minori, persoane cu dizabilități sau persoane cu nevoi Speciale, vizate de ordinul de protecție provizoriu sau ordinul de protecție, și păstrează confidențialitatea asupra identității acestora;
· [bookmark: do|ar3|lih]colaborează cu serviciile de asistență medicală comunitară în situația în care identifică probleme medicale privind victimele și/sau copiii lor;
· realizează demersurile necesare pentru depășirea riscului imediat, după caz, acestea putând consta în:
[bookmark: do|ar3|lih|pa1](i) transport la unitatea sanitară cea mai apropiată în situațiile în care victima necesită îngrijiri medicale de urgență sau, după caz, sesizarea numărului unic pentru apeluri de urgență 112;
[bookmark: do|ar3|lih|pa2](ii) sesizarea organelor de urmărire penală, sesizarea organelor de poliție pentru emiterea unui ordin de protecție provizoriu, sesizarea instanțelor judecătorești în vederea emiterii ordinului de protecție;
[bookmark: do|ar3|lih|pa3][bookmark: do|ar3|lii](iii) orientarea către alte DAS/SPAS sau, după caz, către furnizorii privați de servicii sociale, acreditați în condițiile legii, în vederea găzduirii în centre rezidențiale adecvate nevoilor și aplicării managementului de caz pentru victime și, după caz, pentru agresori;
· intervine în cazurile de violență domestică, la solicitarea organelor de poliție, atunci când prin ordinul de protecție provizoriu s-a dispus măsura evacuării temporare a agresorului din domiciliu, iar acesta din urmă a solicitat, potrivit legii, cazarea într-un centru rezidențial;
· orientează, după caz, victimele violenței domestice spre adăposturile de urgență.

	5.
	Poliția Locală Măcin
	· pune la dispoziția EMI, la solicitare, un autoturism pentru deplasarea la adresele unde a fost semnalat un caz de violență domestică și asigură deplasarea EMI în situația de intervenție în regim de urgență, precum și preluarea minorilor pentru a fi duși la Centrul de primire în regim de urgență, după caz (TL 18 MAC);
· ține legătura cu coordonatorul EMI pe tot parcursul desfășurării procedurii de intervenție;
· asigură transportul victimelor la Centrul pentru protecția victimelor violenței sau spital, la solicitarea poliției;

	6.
	ONG
	În cazul colaborării cu ONG-uri vor fi încheiate parteneriate, pentru:
· preluarea victimelor violenței domestice și asigură asistență;
· colaborarea cu responsabilul de caz;
· întocmirea planului de intervenție al beneficiarilor;
· comunicarea cu DGASP a cazurilor care necesită intervenție de urgență și pe care nu le poate soluționa.



Președinte de ședință,
Anton Tudorel					
Contrasemnează Secretar General,
                                                                                                     Neacșu Florin

